Han tok doktorgraden i 1898 ved Københavns Universitet og var samme sted professor i geometri og mekanikk fra 1910 til 1917. Han var professor i geometri ved Universitetet i Oslo fra 1918 til 1941. Doktoravhandlingen hans var et viktig arbeid i topologien. Han var en av stifterne av Norsk matematisk forening, redaktør for Norsk matematisk tidsskrift, og han gav ut fra 1922 til 1937 Sophus Lies samlede skrifter sammen med Friedrich Engel.